Sag om midlertidig forældremyndighed
Ret: Retten i Aalborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I AALBORG

Den 20. juli 2012 kl. 10:00 blev retten sat på dommerens kontor af Dommer.

Der blev foretaget i ikke offentligt retsmøde
sag nr. BS 3-1069/2012:

Far
Adresse 1
By
mod
Mor
Adresse 2
9200 Aalborg SV

Ingen indkaldt eller mødt.

Der fremlagdes breve af 12. juli og 13. juli samt mail af 18. juli 2012 fra ad-
vokat Lis Sørensen og mails af 13. juli, 17. juli og 19. juli 2012 fra advokat
Lise Wilson.

Dommeren bemærkede, at parterne telefonisk den 13. juli 2012 har fået op-
lyst, at retten ville tage stilling til sagen den 18. juli 2012 med en midlertidig
afgørelse til afsigelse s.d. kl. 13.00.

Dommeren bemærkede endvidere, at sagsøgerens advokat har anmodet om
frist til yderligere indlæg, hvorefter disse blev fastsat ved rettens mail af 19.
juli 2012 og således, at det senere tidspunkt for afsigelse af kendelsen blev
meddelt parternes advokater.

Der blev afsagt

Kendelse

Det kan efter sagens oplysninger lægges til grund, at Barn i skoleåret 2011/
2012 har været tilmeldt 0. klasse på Skole 1. Det kan endvidere lægges til
grund, at sagsøgeren ved brev af 14. maj 2012 meddelt Skole 1, at han
modsatte sig, at Barn flytter skole før sagen om hans bopæl er afgjort. He-
rudover må det efter de oplysninger, der fremgår af sagsøgtes advokats ind-
læg, lægges til grund, at han tilsyneladende alligevel af sagsøgte er blevet
tilmeldt Skole 2 for det kommende skoleår.

Da parterne har fælles forældremyndighed, hvilket der heller ikke er rejst
spørgsmål om ændring af under denne sag, kræver et skoleskifte enighed



/

Side 2/3

mellem parterne, jf. forældreansvarslovens § 3, stk. 1. Endvidere bør uenig-
hed om et skoleskifte som udgangspunkt ikke medføre, at der træffes en
midlertidig afgørelse om ophævelse af den fælles forældremyndighed, jf.
herved Familiestyrelsens afgørelse af 7. oktober 2009, refereret i TfA 2010,
side 171.

Imidlertid må det efter det ovenfor anførte antages, at Barn nu samtidig er
tilmeldt to skoler for det kommende skoleår, ligesom det ikke har været mu-
ligt at få nogen af parternes tilkendegivelse om, at man ikke under sagen vil
holde fast i, at Barn skal gå i den skole, der er nærmest den pågældende parts
bopæl, indtil der er truffet endelig afgørelse om hans bopæl, jf. foræld-
reansvarslovens § 17, således at han risikerer at skulle gå i to skoler samti-
digt.

Under disse omstændigheder finder retten, at det er påkrævet, at retten på
nuværende tidspunkt, inden det nye skoleår påbegyndes, træffer en midlerti-
dig afgørelse om forældremyndighed, jf. forældreansvarslovens § 26, stk. 1.
Det bemærkes, at retten finder at have fornøden hjemmel allerede efter be-
stemmelsens ordlyd, uanset at der ikke under sagen er tvist om, at der frem-
adrettet på ny skal være fælles forældremyndighed. Retten har i den forbin-
delse lagt vægt på, at det efter uenighedens karakter ikke er tilstrækkeligt at
træffe en midlertidig afgørelse om bopæl. Endelig henvises til Østre Lands-
rets kendelse af 11. oktober 2011, refereret i TfA 2012, side 83/2.

Retten finder herefter, at det må anses for bedst for Barn under sagen, at
sagsøgeren midlertidigt tillægges forældremyndigheden alene, således at Barn
som hidtil kan fortsætte sin skolegang på Skole 1 indtil det er en-deligt
afgjort, hvor han skal have bopæl, jf. forældreansvarslovens § 26, stk. 1, jf. §
4.

Derfor bestemmes:

Sagsøgeren, Far, tillægges forældremyndigheden over Barn alene indtil der
foreligger en endelig aftale eller afgørelse om hans bopæl, som kan
fuldbyrdes.

Sagen udsat til berammelse af nyt retsmøde.

Udskrift sendes til parternes advokater.

Retten hævet.

Dommer



/

Side 3/3

Side 3/3




/